Huwari Bumedien

Hewwari Bumedyen (ilul seg yisem n Muḥemmed Ben Brahim Buxerruba deg 23 Ɣuct 1932 deg Ɛin Ḥsayneyya , Galma - yemmut deg 27 Dujember 1978 deg temdint n Ldzayer tamaneɣt), d aserdas azzayri, d aselway wis sin n tmurt n Lezzayer (deffir uzarug), gar 1965 ed 1976, yerna yeqdec d aselway n Useqqamu n Tegrawla gar 1965 d 1976.

Deg tallit n Tegrawla n Ldzayer , yefka i yiman-nnes isem n Hewwari Bumedeyn yerna yuweḍ ɣer tfesna n weknaner. Deg 1959, yeqqel d Imḍebber Aɛlayan n Yigen n Weslelli Aɣelnaw . Asmi ay tuwey Ldzayer azarug-nnes deg 1962, Bumedyen yeqqel d aneɣlaf n temḥaddit ddaw uselway Ḥmed Ben Bella , am wakken ay yeṭṭef amkan n wenmazul n Uneɣlaf Amezwaru gar 1963 d 1965. Deg wass n 17 Yunyu 1965, Bumedyen yesseɣli Ben Bella seg udabu yerna yeqqel d netta d aselway n tegduda. Deg wass n 20 Yunyu n useggas-nni, yerna yeṭṭef ula d amkan n Uneɣlaf Amezwaru.